internet vaartha 124 Views
416 మంది అథ్లెట్ల బృందం
బీజింగ్‌ : వచ్చే నెలలో జరుగనున్న ఒలింపిక్స్‌ కోసం చైనా భారీ టీమ్‌ను రియో  ఒలింపిక్స్‌కు పంపిస్తుంది.ఆగస్టు 5 నుంచి ప్రారంభమయ్యే రియో ఒలింపిక్స్‌కు 416 మంది అథ్లెట్లతో కూడిన బృందం చైనా పంపిస్తుందని అధికారులు పేర్కొంటున్నారు.వీరిలో 35 మంది ఒలింపిక్‌ చాంపియన్స్‌ ఉన్నారు.ఈ భారీ బృందంలో 160 మంది పురుషులు,256 మంది మహిళా అథ్లెట్స్‌ ఉండగా వీరు 201 ఈవెంట్స్‌లో పోటీపడనున్నారు.ఒలింపిక్స్‌కు చైనా పంపిస్తున్న అతిపెద్ద  బృందం ఇదేనని ఆదేశ క్రీడాధికారి కాయి జెన్‌హువా పేర్కొన్నారు. టెబుల్‌ టెన్నిస్‌, బ్యాడ్మింటన్‌, జిమ్నాస్టిక్స్‌,వెయిట్‌ లిఫ్టింగ్‌,షూటింగ్‌,డైవింగ్‌ తదితర విభాగాల్లో స్వర్ణ పతకాలపై చైనా ఆశలు పెట్టుకుంది. గత లండన్‌ ఒలింపిక్స్‌లో పతకాల పట్టికలో అమెరికా తరువాత చైనా రెండవ స్థానంలో నిలిచిన సంగతి తెలిసిందే. 38 స్వర్ణాలు,27 రజత,23 కాంస్య పతకాలను ఆ దేశం కైవసం చేసుకుంది.